Home / Table Linens / Nova Pintuck / Slate Blue Pintuck
SKU: LNEN-JNVA-SLATE_BLUE-PNTK Category: Nova Pintuck Doiteronomio 22 | Beibele Inthaneteng | Phetolelo ya Lefase le Lefsa
22 “O se ke wa re ge o bona poo goba nku ya wa geno e timela wa fo e tlogela.+ O e gape o e bušetše go wa geno.+
2 Ge e ba wa geno a se kgauswi le wena e bile o sa mo tsebe, gona o ye le yona gae lapeng la gago gomme o dule le yona go fihlela ge wa geno a e tsoma, ke moka o mmušetše yona.+
3 Ke kamoo o tlago go dira ka gona ka pokolo ya gagwe, ka seaparo sa gagwe goba ka selo le ge e le sefe sa wa geno seo se timetšego, seo se mo timelelago gomme wena wa se hwetša. Ga se wa dumelelwa gore o se tlogele.
4 “O se ke wa re ge o bona pokolo goba poo ya wa geno e wela fase tseleng wa fo e tlogela. O mo thuše go e tsoša.+
5 “Seaparo sa monna se se ke sa apešwa mosadi, le monna a se ke a apara seaparo sa mosadi;+ ka gobane motho le ge e le mang yo a dirago dilo tše, ke selo se se šišimišago go Jehofa Modimo wa gago.
6 “Ge o ka hwetša sehlaga sa nonyana mo tseleng, se le sehlareng le ge e le sefe goba se le mo fase se na le mafotwana+ goba mae gomme mafotwana ao a duletšwe ke mmago ona goba nonyana yeo e alametše mae ao, o se ke wa e tšea le mafotwana a yona.+
7 O rake mmago ona, eupša o ka itšeela mafotwana ao, e le gore dilo di go sepelele gabotse gomme o atelwe ke matšatši.+
8 “Ge o ka aga ntlo e mpsha, o age le mmotwana ka godimo ga tlhaka ya gago,+ e le gore ntlo yeo ya gago e se be le molato wa madi ka gobane motho a ka wa go yona.
9 “Serapeng sa gago sa merara o se ke wa bjala mehuta e mebedi ya peu,+ ka ge dienywa tša serapa sa merara le puno ka moka ya peu yeo o ka e bjalago di ka gafelwa sekgethweng.
10 “O se ke wa lema ka poo le pokolo o di panne gotee.+
11 “O se ke wa apara seaparo se se dirilwego ka go logaganya boya le lešela la linene.+
12 “O itirele mašaphu merumong ya diaparo tša gago tšeo o di aparago.+
13 “Ge monna a ka nyala mosadi gomme a robala le yena, ke moka ka morago a se sa hlwa a mo rata,+
14 a mmea molato wa gore o dirile selo se sebe gomme a goboša leina la gagwe,+ a re: ‘Yo ke mosadi yo ke mo nyetšego, ka robala le yena gomme ka se hwetše bohlatse bja gore ke kgarebe’;+
15 gona tatago ngwanenyana yoo le mmagwe ba tšee bohlatse bja go ba kgarebe ga ngwanenyana yoo ba bo tliše go banna ba bagolo ba motse kgorong ya wona;+
16 ke moka tatago ngwanenyana yoo a botše banna ba bagolo a re: ‘Ke neile monna yo morwedi wa ka gore e be mosadi wa gagwe, bjale ga a sa mo rata.+
17 Bjale šo o bea morwedi wa ka molato wa gore o dirile selo se sebe,+ o re: “Ke hweditše gore morwedi wa gago ga a na bohlatse bja gore ke kgarebe.”+ Bjale bohlatse bja gore morwedi wa ka ke kgarebe še bo.’ Ke moka ba phurolle seaparo seo sa bohlatse pele ga banna ba bagolo ba motse.
18 Banna ba bagolo+ ba motse woo ba tšee monna yoo ba mo otle.+
19 Ba mo lefiše dishekele* tše lekgolo tša silifera ba di nee tatago ngwanenyana yoo, ka gobane o diretše kgarebe ya Isiraele leina le lebe;+ ngwanenyana yoo a tšwele pele e le mosadi wa gagwe. Monna yoo a ka se dumelelwe go mo hlala mehla ka moka ya ge a sa phela.
20 “Eupša ge taba yeo go ka hwetšwa gore ke therešo, gwa hwetšwa gore ga go na bohlatse bja gore ngwanenyana yoo e be e le kgarebe,+
21 gona ba ntšhetše ngwanenyana yoo ka ntle ga mojako wa ntlo ya tatagwe gomme banna ba motse ba mo kgatle ka maswika a hwe, ka gobane o dirile bošilo bjo bo hlabišago dihlong+ Isiraeleng ka go gweba ka mmele ntlong ya tatagwe.+ Ka go re’alo o tloše selo se sebe mo go wena.+
22 “Ge e ba monna a ka hwetšwa a robetše le mosadi wa monna yo mongwe,+ bobedi bja bona ba bolawe, go bolawe monna yo a robetšego le mosadi yoo gotee le yena mosadi yoo.+ Ka go re’alo o tloše se sebe Isiraeleng.+
23 “Ge e ba go ka ba le ngwanenyana wa kgarebe yo a beeleditšwego ke monna+ gomme monna yo mongwe a mo hwetša motseng a robala le yena,+
24 bobedi bja bona le ba ntšhetše ka ntle ga kgoro ya motse woo le ba kgatle ka maswika ba hwe; ngwanenyana yoo a hwe ka gobane ga se a goeletša moo motseng, gomme monna yoo a hwe ka gobane o gobošitše mosadi wa wa gabo.+ Ka go re’alo o tloše se sebe mo go wena.+
25 “Ge e ba ngwanenyana yo a beeleditšwego a hweditšwe ke monna nageng gomme a mo swara a robala le yena, gona monna yo a robetšego le yena a bolawe a nnoši,
26 eupša ngwanenyana yoo o se ke wa mo dira selo. Ngwanenyana yoo ga se a dira sebe seo se swanelwago ke lehu, ka gobane taba ye e etša ge monna a ka tsogela wa gabo gomme a mmolaya,+ a fediša bophelo bja gagwe.
27 Monna yoo o hweditše ngwanenyana yoo nageng. Ngwanenyana yo a beeleditšwego o ile a goeletša eupša a hloka wa go mo hlakodiša.
28 “Ge monna a ka hwetša ngwanenyana yo e lego kgarebe yeo e sego ya beeletšwa gomme a mo swara a robala le yena,+ ke moka ba hwetšwa,+
29 gona monna yoo a robetšego le yena a nee tatago ngwanenyana dishekele tše masomehlano tša silifera+ gomme ngwanenyana yoo e tla ba mosadi wa gagwe ka ge a mo gobošitše. Monna yoo a ka se dumelelwe go mo hlala mehla ka moka ya ge a sa phela.+
30 “Go se be le monna yo a tšeago mosadi wa tatagwe, e le gore a se ke a goboša tatagwe.+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D22%26wtlocale%3DSE%26srcid=share⊂ject=Bala Beibele Inthaneteng